stanford-oval/wikipedia huggingface dataset:
Schwab’s Pharmacy
Schwab's populaarikulttuurissa

Hollywoodin juorutoimittaja, muun muassa New York Daily Newsiin kirjoittanut Sidney Skolsky teki Schwab’s Pharmacysta tunnetun 1930-luvulla. Hän käytti apteekkia toimistonaan ja hänen kolumninsa Photoplay-lehdessä oli nimeltään  ”From A Stool At Schwab’s” (suom. ”Schwabsin jakkaralta”). Tunnetun Hollywood-legendan mukaan ohjaaja Mervyn LeRoy löysi näyttelijä Lana Turnerin Schwab’sin kahvilan tiskiltä. 16-vuotias Turner löydettiin kylläkin kahvilasta, mutta paikka ei ollut Schwab’s vaan niin ikään Sunset Boulevardilla sijainnut Top Hat Cafe, ja löytäjä oli The Hollywood Reporterin julkaisija William Wilkerson.
Schwab’s Pharmacy on mukana elokuvassa Auringonlaskun katu kohtauksessa, jossa päähenkilö, käsikirjoittaja Joe Gillis tapaa elokuvateollisuudessa työskenteleviä ystäviään. Elokuvaa varten ohjaaja Billy Wilder rakennutti kopion Schwab’s Pharmacyn sisätiloista Paramount Picturesin studioille.
I Love Lucy -sarjan jaksossa, jossa Lucy vierailee Kaliforniassa, hän ilmoittaa menevänsä Schwab’s Drug Storeen löydettäväksi.
Hetki hetkeltä -elokuvan (pääosissa Lily Tomlin ja John Travolta) avauskohtaus tapahtuu Schwab’s Pharmacyssa, jossa päähenkilöt tapaavat.
Tom Waitsin kappaleessa ”Invitation to the Blues” (vuoden 1976 albumilla Small Change) viitataan Schwab’siin: ”And you feel just like Cagney, she looks like Rita Hayworth / At the counter of the Schwab’s drug store”.
Universalin studiolla Orlandossa, Hollywood-osastolla, on jäätelöbaari nimeltä Schwab’s Pharmacy.
Salomoninliejukana

| Salomoninliejukana> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Salomoninliejukanat Pareudiastes
Laji::  silvestris
Kaksiosainen nimi
 Pareudiastes silvestris  (Mayr, 1933) 
Katso myös
   Salomoninliejukana Wikispeciesissä  
Infobox OKNimi-testi OK: 
Salomoninliejukana, entinen salomonliejukana (Pareudiastes silvestris) on äärimmäisen uhanalainen rantakanalaji.
Koko ja ulkonäkö

Salomoninliejukana kasvaa 25 cm pitkäksi, ja on väriltään mustanpuhuva; pää, kaula ja rinta ovat siniset. Nokka ja jalat ovat punaiset, silmät mustat. Vartalonmuoto on puikea, pyrstö lähes olematon töpö. Lintu on lentokyvytön.
Levinneisyys

Salomoninliejukanoja elää vain Salomonsaarilla Tyynellä valtamerellä.
Elintavat

Salomoninliejukana viihtyy alankoalueiden kosteissa trooppisissa metsissä. Elinympäristön hävitys on vaikuttanut tämän linnun nopeaan katoamiseen. Sen luultiin kuolleen sukupuuttoon jo 1950-luvulla, mutta 2001 ja 2002 koirat löysivät joitakin yksilöitä.[lähde? ]
Matka Italiassa

| Matka Italiassa> Viaggio in Italia |
| --- | --- |

Ohjaaja:  Roberto Rossellini
Käsikirjoittaja:   Vitalino Brancati  Roberto Rossellini 
Tuottaja:   Roberto Rossellini  Adolfo Fossataro  Alfred Guarini 
Säveltäjä:  Renzo Rossellini
Kuvaaja:  Enzo Serafin
Leikkaaja:  Jolanda Benvenuti
Tuotantosuunnittelija:  Piero Filippone
Lavastaja:  Piero Filippone
Pääosat:   Ingrid Bergman  George Sanders  Leslie Daniels  Natalia Ray 
Valmistustiedot
Valmistusmaa:   Italia  Ranska 
Tuotantoyhtiö:   Italia Produzione Film  Junior Film  Sveva Film  Francinex  Société Générale Cinématographique 
Levittäjä:  Titanus
Ensi-ilta:  1954
Kesto:  100 minuuttia
Alkuperäiskieli:   englanti  italia 
Aiheesta muualla
IMDb 
Elonet
AllMovie
Infobox OKNimi-testi OK: 
Matka Italiassa (Viaggio in Italia, rinnakkaisnimi Matka Italiaan) on vuonna 1954 ensi-iltansa saanut Roberto Rossellinin ohjaama neorealistinen elokuva, jonka pääosia esittävät Ingrid Bergman ja George Sanders. Melankolinen elokuva kertoo Napolissa vierailevasta englantilaispariskunnasta, jonka avioliitto on ajautumassa kriisiin. Hiipuvan parisuhteen ohella teemoiksi nousevat ihmisen tunne-elämä ja henkisyys sekä erot pohjois- ja eteläeurooppalaisten kulttuurien välillä. Rossellinilla ja Bergmanilla oli ongelmia omassa avioliitossaan elokuvan kuvausten aikana ja he päätyivät lopulta avioeroon vuonna 1957.
Tunnettu elokuva-alan lehti Cahiers du cinéma ylisti elokuvaa modernismin merkkiteokseksi. Sen uskotaan viitoittaneen suuntaa Michelangelo Antonionin eksistentialistisille elokuville.
Juoni

Toisistaan vieraantunut englantilainen aviopari Katherine (Ingrid Bergman) ja Alex Joyce (George Sanders) ovat tulleet Italiaan myydäkseen huvilan, jonka Alex on perinyt äskettäin kuolleelta Homer-sedältään. He yöpyvät napolilaisessa hotellissa, jossa kohtaavat englantilaisia ystäviään. Seuraavana päivänä Homer-sedän hyvä ystävä Tony Burton (Anthony La Penna) vie heidät huvilalle, jonne he majoittuvat väliaikaisesti Tonyn ja tämän vaimon vieraina.
Odotellessaan ostotarjousta huvilasta Joycet tutustuvat seudun nähtävyyksiin kumpikin omalla tahollaan. He yrittävät setviä tulehtuneita välejään mutta ajautuvat lopulta avioeron partaalle. Burtonin ehdotuksesta he tekevät retken Pompejin arkeologisille kaivauksille, jossa Katherine joutuu tunnekuohun valtaan nähtyään kipsivaloksen tuhkaan hautautuneesta pariskunnasta. Paluumatkalla Napoliin pariskunnan auto juuttuu uskonnolliseen kulkueeseen ja kuin ihmeen kaupalla he löytävät toisensa uudelleen.
Pääosat

| 0 | 1 | 2 |
| --- | --- | --- |
|  Ingrid Bergman  | … |  Katherine Joyce   |
|  George Sanders  | … |  Alexander Joyce   |
|  Maria Mauban  | … |  Maria   |
|  Anna Proclemer  | … |  prostituoitu   |
|  Anthony La Penna  | … |  Tony Burton   |
|  Natalia Ray-La Penna  | … |  Natalia Burton   |
|  Paul Müller  | … |  Paul Dupont   |
|  Leslie Daniels  | … |  Leslie   |
|  Jackie Frost  | … |  Judy   |
Marcello Gandini

Marcello Gandini suunnitteli ensimmäisenä autonaan Bertonelle Lamborghini Miuran (1966).
Marcello Gandini (28. elokuuta 1938 – 13. maaliskuuta 2024) oli italialainen automuotoilija. Kapellimestarin pojaksi syntynyt Marcello Gandini teki uransa alussa töitä itsenäisenä muotoilijana, mutta siirtyi vuonna 1965 kuuluisalle Bertonelle töihin.
Jo vuonna 1966 Gandini suunnitteli espanjalaisen taisteluhärän mukaan nimetyn Lamborghini Miuran. Tämän jälkeen hän suunnittelu Lamborghinin lisäksi muun muassa Alfa Romeo Montrealin (1967) ja Lancia Stratoksen (1971). 1970-luvulla Gandini muotoili futuristisen Lamborghini Countachin. Suunnittelija palasi itsenäiseksi muotoilijaksi 1980-luvun alussa, kun hän oli irtisanoutunut pääsuunnittelijan pallilta Bertonelta. Gandinin muotoilua on luonnehdittu dramaattiseksi ja aggressiiviseksi. Tunnusomaisimpia piirteitä Gandinin luomuksissa ovat aerodynaaminen ja matala profiili.
Merkittävimmät autot

Lamborghini Miura (1966)
Alfa Romeo Montreal (1967)
Autobianchi A112 (1969, Fiat X1/9:n esikuva)
Lancia Stratos (1971)
Lamborghini Countach (1974)
Citroën BX (1982)
Cizeta-Moroder V16 T (1991)
Lamborghini Diablo (1990)
Bugatti EB110 (1991)
Iso Grifo (1991)
Maserati Quattroporte (1994)
Maserati Shamal (1995)
Michael Goldenberg

Michael Goldenberg (s. 1965) on näytelmäkirjailija ja Hollywoodin käsikirjoittaja ja ohjaaja. Hän on käsikirjoittanut muun muassa elokuvan Harry Potter ja Feeniksin kilta (2007).
Elokuvat

| Vuosi | Elokuva | Ohjaaja | huom>  |
| --- | --- | --- | --- |
| 1996 | Bed of Roses | Goldenberg itse |  |
| 1997 | Ensimmäinen yhteys (elokuva) | Robert Zemeckis | perustuu Carl Saganin romaaniin |
| 2003 | Peter Pan | P.J. Hogan |  |
| 2007 | Harry Potter ja Feeniksin kilta | David Yates |  |
| 2011 | Green Lantern | Martin Campbell |  |
| 2020 | Artemis Fowl | Kenneth Branagh |  |
Aiheesta muualla

Michael Goldenberg Elonetissä.
Michael Goldenberg Internet Movie Databasessa. (englanniksi)
Sempiternal

| Sempiternal Bring Me the Horizon |
| --- | --- | --- |

Studioalbumin tiedot
 Äänitetty : heinä–syyskuu 2012
 Studio : Angelic Studio Banbury, Oxfordshire
 Julkaistu: 1. huhtikuuta 2013
 Tuottaja(t): Terry Date
 Tyylilaji: metalcore, post-hardcore, electronicore
 Kesto: 44.11
 Levy-yhtiö: RCA, Epitaph
Listasijoitukset
  10.
Bring Me the Horizonin muut julkaisut
| The Chill Out Sessions 2012 | Sempiternal 2013 | That’s the Spirit 2015 |
Singlet albumilta Sempiternal
 ”Shadow Moses” Julkaistu: 11.  tammikuuta 2013  ”Sleepwalking” Julkaistu: 1.  maaliskuuta 2013  ”Go to Hell, for Heaven's Sake” Julkaistu: 6.  kesäkuuta 2013  ”Can You Feel My Heart” Julkaistu: 8.  lokakuuta 2013
Sempiternal on brittiläisen metalcore-yhtye Bring Me the Horizonin neljäs albumi. Se julkaistiin vuonna 2013 levymerkillä RCA Records.
Albumi nousi Suomen virallisen listan sijalle 10. Albumi on myynyt kultaa sekä Isossa-Britanniassa että Yhdysvalloissa.
Kappaleet

Can You Feel My Heart – 3.47
The House of Wolves – 3.25
Empire (Let Them Sing) – 3.45
Sleepwalking – 3.50
Go To Hell, for Heaven's Sake – 4.02
Shadow Moses – 4.03
And the Snakes Start to Sing – 5.01
Seen It All Before – 4.07
Antivist – 3.13
Crooked Young – 3.34
Hospital for Souls – 6.44
Kokoonpano

Oliver Sykes – laulu, kosketinsoitin, musiikkiohjelmointi
Lee Malia – kitarat, taustalaulu
Matt Kean – bassokitara
Matt Nicholls – rummut, lyömäsoittimet
Jordan Fish – kosketinsoitin, syntetisaattorit, musiikkiohjelmointi, samplet, taustalaulu
Kultalevyt

| Maa | Kultalevy | Määrä |
| --- | --- | --- |
| Iso-Britannia | 1x kultaa | 100 000  |
| Yhdysvallat | 1x kultaa | 500 000  |
Arvostelut

AllMusic:
The Guardian:
Imperiumi.net:
Kaaoszine: 9/10
Soundi:
Aiheesta muualla

Sempiternal discogs.com -sivustolla
Masallın piirikunta

Masallın piiri Azerbaidžanin kartalla.
Vuoristojoki Masallın piirissä.
Masallın piirikunta (azer. Masallı rayonu, ven. Масаллинский район, Masallinski raion) on paikallishallintoalue Azerbaidžanissa. Vuonna 1930 perustetun piirin pinta-ala on 721 neliökilometriä. Asukkaita on 199 600 henkeä (vuonna 2010).
Masallın piiri sijaitsee Azerbaidžanin tasavallan kaakkoisosassa. Se rajoittuu pohjoisessa Cəlilabadin ja Neftçalan piireihin, idässä Qızılağacin luonnonpuistoon, etelässä Lənkəranin ja Lerikin piireihin sekä lännessä Yardımlın piiriin.
Piirin keskus on Masallın kaupunki. Toinen huomattavampi paikkakunta on Boradigahin taajama. Kuntia on kaikkiaan 106 ja kyliä 107. Kaupunkiväestön osuus on 15,7 % (vuonna 2010). Vuoden 2009 väestönlaskennan mukaan piirin asukkaista 92,0 % on azereja ja 8,0 % tališeja.
Seudun pääelinkeino on maatalous, joka on keskittynyt viljan, vihannesten, perunan ja hedelmien viljelyyn sekä karjanhoitoon. Lisäksi on huonekalu-, rakennustarvike- ja elintarviketeollisuutta. Piirin kautta kulkee Bakun ja Astaran välinen maantie ja rautatie.
Paikallislehtinä ilmestyvät Yeni həyat (”Uusi elämä”) ja Cənub xəbərləri (”Etelän uutiset”).
Aiheesta muualla

Masallın piirikunnan sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Mel Parnell

Mel Parnell
Melvin Lloyd "Mel" Parnell (13. kesäkuuta 1922 – 20. maaliskuuta 2012) oli yhdysvaltalainen baseballsyöttäjä. Hän syntyi New Orleansissa, Louisianassa.
Parnell vietti koko peliuransa (1947–1956) Boston Red Soxissa. Hän osallistui All-Star-otteluihin vuosina 1949 ja 1951.
MLB:n pelaajana vetäydyttyään Parnell jatkoi valmennus- ja selostustöissä. Hänen uraansa kunnioitettiin vuonna 1997 paikalla Boston Red Sox Hall of Famessa.
Marouane Fellaini

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marouane Fellaini-Bakkioui
Syntymäaika: 22. marraskuuta 1987 (ikä 36)
Syntymäpaikka:  Etterbeek, Belgia
Pelipaikka: keskikenttäpelaaja
Pituus: 194 cm
Seura
Seura:  Shandong Luneng
Junioriseurat
1994–1997:  Anderlecht
1997–2000:  Mons
2000–2002:  R. Francs Borains
2002–2004:  Sporting Charleroi
2004–2006:  Standard Liège
Seurat
| Vuodet | Seura | O | (M) |
| 2006–2008 |  Standard Liège | 64 | (9) |
| 2008–2013 |  Everton | 141 | (25) |
| 2013–2019 |  Manchester United | 119 | (12) |
| 2019– |  Shandong Luneng | 22 | (7) |
Maajoukkue
| 2007– |  Belgia | 87 | (18) |
 Seurajoukkueuran tilastot kattavat vain kansalliset sarjat, päivitetty 22. maaliskuuta 2020.  Maajoukkueuran tilastot päivitetty 22. maaliskuuta 2020.
Marouane Fellaini-Bakkioui (arab. مروان فلاني‎, 22. marraskuuta 1987 Etterbeek, Belgia) on belgialainen jalkapalloilija, pelipaikaltaan keskikenttäpelaaja. Fellaini edustaa Kiinan Superliigassa pelaavaa Shandong Luneng Taishan FC:tä
Ura

Fellainin Belgian-uran jälkeen hänestä olivat kiinnostuneet seurat Manchester United, Aston Villa, Real Madrid, Tottenham ja Bayern München. Fellaini allekirjoitti viiden vuoden ja 15 miljoonan euron sopimuksen Evertonin kanssa vuonna 2008, ja hänestä tuli Belgian historian kallein pelaaja ja Evertonin kallein värväys. Fellaini debytoi Evertonissa Valioliigassa Stoke Cityä vastaan syyskuussa 2008 ja teki ensimmäisen maalinsa Newcastle Unitedia vastaan lokakuussa. Kauden viimeisessä ottelussa FA Cupin finaalissa Fellaini oli Evertonin aloituskokoonpanossa Chelseaa vastaan. Fellaini oli alustamassa joukkueensa avausosumaa, jonka teki jo 25 sekunnilla Louis Saha. Chelsea voitti ottelun. Kauden päätteeksi hänet nimettiin joukkueen vuoden nuoreksi pelaajaksi.
Kaudella 2009–2010 paikallisottelussa Liverpoolia vastaan Fellaini loukkaantui Sotirios Kirgiakosin taklauksesta ja oli sivussa puoli vuotta.
Manchester United teki elokuussa 2013 tarjouksen sekä Fellainista että hänen joukkuetoveristaan, puolustaja Leighton Bainesistä. Everton kuitenkin hylkäsi yhteensä 28 miljoonan punnan tarjouksen "loukkaavana ja pilkallisena". Tarjousten takana oli Unitedin uusi manageri David Moyes, joka siirtyi seuraan kesällä juuri Evertonista. Lopulta Fellaini siirtyi Unitediin 27,5 miljoonalla punnalla.
Fellaini oli kaudella 2013–2014 useita kertoja loukkaantuneena, ja pelasi vain 16 valioliigaottelua. Hänen kauttaan pidettiin "floppina", ja uuden managerin Louis Van Gaalin huhuttiin aikovan myydä hänet. Hän pelasi kuitenkin seuraavalla kaudella Unitedissa 27 valioliigaottelua, joissa teki kuusi maalia. Kaudella 2015–2016 hän pelasi 18 valioliigaottelua, joissa teki yhden maalin sekä kuului FA Cupin voittaneeseen Unitedin joukkueeseen. Kaudella 2016–2017 hän pelasi valioliigassa 28 ottelua, ja teki yhden maalin. Eurooppa-liigassa hän pelasi 11 ottelua, myös voittoisan loppuottelun AFC Ajaxia vastaan. Liigacupin voittojuhlissa hän pääsi viime hetkillä kentälle. Kaudella 2017–2018 hän kärsi useista loukkaantumisista, ja pelasi vain 16 valioliigaottelua, joissa teki neljä maalia. Kaudella 2018–2019 hän ehti pelata 14 ottelua Valioliigassa ja viisi peliä Mestarien liigassa.
Helmikuussa 2019 tuolloin 33-vuotias Fellaini siirtyi kiinalaiseen Shandong Lunengiin. Ensimmäisellä kaudellaan hän viimeisteli seitsemän maalia 22 Kiinan Superliigan ottelussa.
Ura > Maajoukkueura

Fellaini edusti maajoukkuetasolla Belgian maajoukkuetta. Ensimmäisen A-maaottelunsa hän pelasi Tšekkiä vastaan helmikuussa 2007 ja kuului sen jälkeen maajoukkueen runkopelaajiin. Ensimmäisen maaottelumaalinsa hän teki EM-karsintaottelussa Portugalia vastaan kesäkuussa 2007. Hän edusti Belgiaa vuoden 2008 kesäolympialaisissa. MM-kilpailuissa 2014 hän pelasi Belgian kaikissa viidessä ottelussa, ja teki myös maalin ottelussa Algeriaa vastaan. EM-kilpailuissa 2016 hän pelasi kolme ottelua. Hän pelasi viisi ottelua Belgian pronssijoukkueessa MM-kilpailuissa 2018, ja teki maalin ottelussa Japania vastaan.
Fellaini pelasi kaikkiaan 87 maaottelua ja teki niissä 18 maalia. Hän ilmoitti maaliskuussa 2019 lopettavansa maajoukkueuransa
Tausta

Hänen vanhempansa ovat kotoisin Marokosta. Fellaini palkittiin vuonna 2008 Belgian pääsarjassa hyvistä otteista Ebony Shoella, joka myönnetään kauden parhaalle afrikkalaiselle tai afrikkalaista sukujuurta olevalle pelaajalle. Hänen isänsä Abdellatif on pelannut maalivahtina muun muassa Raja Casablancassa ja Hassania Agadirissa.
Saavutukset

Belgian pääsarjamestaruus: 2007–2008, 2008–2009
Eurooppa-liiga: 2017
FA Cup: 2016
Englannin liigacup: 2017
FA Community Shield: 2016
MM-pronssi 2018
Aiheesta muualla

Belgian elävä meemi on kannattajien hylkimä pörröpää, jota valmentajat kuitenkin rakastavat  yle 9.7.2018
Belgian joukkue – Jalkapallon MM-kilpailut 2014
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 Hazard |
11 Mirallas |
12 Mignolet |
13 Bossut |
14 Mertens |
15 Van Buyten |
16 Defour |
17 Origi |
18 Lombaerts |
19 Dembélé |
20 Januzaj |
21 Vanden Borre |
22 Chadli |
23 Ciman |
Valmentaja Wilmots
Belgian joukkue – Jalkapallon EM-kilpailut 2016
1 Courtois |
2 Alderweireld |
3 Vermaelen |
4 Nainggolan |
5 Vertonghen |
6 Witsel |
7 De Bruyne |
8 Fellaini |
9 R. Lukaku |
10 Hazard |
11 Carrasco |
12 Mignolet |
13 Gillet |
14 Mertens |
15 Denayer |
16 Meunier |
17 Origi |
18 Kabasele |
19 Dembélé |
20 Benteke |
21 J. Lukaku |
22 Batshuayi |
23 Ciman |
Valmentaja Wilmots
Belgian joukkue – Jalkapallon MM-kilpailut 2018
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 E. Hazard |
11 Carrasco |
12 Mignolet |
13 Casteels |
14 Mertens |
15 Meunier |
16 T. Hazard |
17 Tielemans |
18 Januzaj |
19 Dembélé |
20 Boyata |
21 Batshuayi |
22 Chadli |
23 Dendoncker |
Valmentaja Martínez
Sara Nordenstam

| Mitalit | Mitalit | Mitalit |  |
| --- | --- | --- | --- |
|  Sara Nordenstam |  Sara Nordenstam |  Sara Nordenstam |  |
Maa:   Norja
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 200 m rintauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Debrecen 2012 | 200 m rintauinti |  |
|  Hopeaa | Budapest 2010 | 200 m rintauinti |  |
Sara Maria Evelina Nordenstam (s. 28. helmikuuta 1983 Lycksele, Ruotsi) on norjalainen uimari, 200 metrin rintauinnin olympiamitalisti ja Euroopan-mestari.
Nordenstam muutti perheensä mukana isänsä työn vuoksi Norjaan 1993. Muut perheenjäsenet pitivät Ruotsin kansalaisuuden, mutta Sara päätti Yhdysvalloissa opiskellessaan vaihtaa itselleen Norjan kansalaisuuden. Hän siirtyi edustamaan Norjaa vuoden 2002 aikana.
Nordenstam sijoittui 200 metrin sekauinnissa vuonna 2000 neljänneksi sekä Helsingin pitkän radan että Valencian lyhyen radan EM-kilpailuissa. Pekingin olympialaisissa 2008 hän sai pronssia 200 metrin rintauinnissa ennätyksellään 2.23,02. Budapestin EM-kilpailuissa 2010 hän sai samassa lajissa hopeaa ajalla 2.24,42. Hän voitti 200 metrin rintauinnin Euroopan-mestaruuden Debrecenissä 2012 ajalla 2.26,91.
Matilde

| Matilde |
| --- | --- |
 Keisarinna Matildea esittävä kuva 1400-lukulaisessa kirjassa.
Englannin kuningatar
Valtakausi:  1141–1148
Edeltäjä:  Tapani (Englanti)
Seuraaja:  Tapani (Englanti)
Pyhän saksalais-roomalaisen keisarikunnan keisarinna
Valtakausi:  1114–1125

Syntynyt:  1101 Englanti
Kuollut:  10. syyskuuta 1167 (ikä 65) Rouen, Ranska
Puoliso:  Henrik V (Saksa) Gottfried V Plantagenet
Lapset:  Henrik II (Englanti) Geoffrey William FitzEmpress
Isä:  Henrik I (Englanti)
Äiti:  Matilda Skotlantilainen
Keisarinna Matilde (engl. Matilda, helmikuu 1101 – 10. syyskuuta 1167) oli Englannin kuningatar ja Pyhän saksalais-roomalaisen keisarikunnan keisarinna. Matilde oli kuningas Henrik I:n ja Matilda Skotlantilaisen tytär ja isänsä ehdokas kruununperijäksi Henrikin ainoan laillisen pojan kuoltua. Hänestä käytetään englanniksi joskus nimeä Maud (tai Maude).
Matilden ensimmäinen puoliso oli Pyhän saksalais-roomalaisen keisarikunnan keisari Henrik V. Tämän kuoltua hän meni avioitui Anjoun kreivin Gottfried V:n kanssa. Saatuaan vuonna 1141 vangittua serkkunsa, Englannin kuninkaan Tapanin, Matilde toimi vuonna 1141 muutaman kuukauden Englannin hallitsijana ja oli näin ensimmäinen nainen Englannin johdossa, mutta hänet karkotettiin Lontoosta ennen kruunajaisiaan ja seitsemän vuotta myöhemmin koko Englannista.
Gottfriedin eli Geoffrey Plantagenetin ja Matilden pojasta tuli vuonna 1154 Englannin kuningas Henrik II. Tämä aloitti Plantagenet-hallitsijasuvun valtakauden Englannissa.
Varhaiset vuodet

Matilde syntyi helmikuussa 1101 Henrik I:lle ja tämän vaimolle Edithille (joka avioliiton myötä otti nimen Matilde Skotlantilainen). Äitinsä puolelta Matilden isovanhemmat olivat Skotlannin Malcolm III ja pyhä Margaret. Margaretin isä oli Edvard Maanpakolainen ja isoisä Englannin kuningas Edmund Rautakylki. Yleensä Matilden sanotaan syntyneen Winchesterissä, mutta myöhemmät tutkimukset ovat osoittaneet, että hän syntyi Berkshiressä, Sutton Courtenayn kuninkaallisessa palatsissa.
Seitsemänvuotiaana Matilde kihlattiin Henrik V:n kanssa ja hänet lähetettiin vuonna 1111 Pyhään saksalais-roomalaiseen keisarikuntaan aloittamaan koulutuksensa keisarinnaksi. Matilde ja Henrik menivät naimisiin 7. tammikuuta 1114 Wormsissa loistavin seremonioin. Maaliskuussa 1116 he vierailivat Roomassa ja Toscanassa.
Matildella ja Henrikillä ei tiettävästi ollut yhteisiä lapsia. Henrik V kuoli vuonna 1125 ja jätti lapsettoman Matilden leskeksi. Matilden veli Vilhelm Adelin kuoli haaksirikossa vuonna 1120 ja jätti Matilden isänsä ainoaksi lailliseksi perijäksi.
Toinen avioliitto

Matilde palasi Englantiin, jossa hänen isänsä nimesi Matilden perillisekseen. Henrik vaati myös Englannin paroneja vannomaan valan, jonka mukaan he tunnustavat Matilden Englannin kuningattareksi, jos Henrik kuolisi ilman miespuolista perijää. Vuonna 1127 Matilde meni uudelleen naimisiin. Uusi aviopuoliso Gottfried V oli vasta 14-vuotias ja silloinen Mainen, myöhemmin myös Anjoun kreivi. Hän sai lisänimensä "Plantagenet" tunnuksenaan olleesta hernekasvin kukasta (ransk. genêt, engl. broom flower), Plantagenet antoi myös nimen tulevalle Englannin hallitsijasuvulle.
Avioliitto ei ollut onnellinen, ja Matilde erosi miehestään palaten takaisin isänsä luokse. Hän kuitenkin teki sovinnon Gottfriedin kanssa ja palasi tämän luo vuonna 1131. Liitosta syntyi kolme poikaa, vanhin Henrik syntyi 5. maaliskuuta 1133. Toisen pojan, Gottfriedin (tuleva Nantesin kreivi), synnytys vuonna 1134 oli vaikea, ja Matilde melkein kuoli lapsivuoteeseen. Matilden isä Henrik tuli tapaamaan lapsenlapsiaan. Henrik ja kreivi Gottfried riitautuivat, ja kun Henrik kuoli Normandiassa 1. joulukuuta 1135, Matilde oli Gottfriedin kanssa Anjoussa.